**Zmluva o dielo č. .../2017/..**

uzatvorená podľa ust. § 536 a nasl. zákona č. 513/1991 Zb. Obchodný zákonník (ďalej len „**Zmluva**“)

Zmluvné strany:

**Objednávateľ: Správa telovýchovných a rekreačných zariadení**

**hlavného mesta Slovenskej republiky Bratislavy**

Sídlo: Junácka 4, 831 04 Bratislava

Registrácia: príspevková organizácia zriadená hlavným mestom SR Bratislavy na základe zriaďovacej listiny zo dňa 16.11.2006

Konajúci: Ing. Peter Vojtko, riaditeľ

# Osoba oprávnená rokovať

vo veciach technických: Ing. arch. Katarína Szabóová

IČO: 00 179 663

DIČ: 2020801695

IČ DPH: SK2020801695

Bankové spojenie: Všeobecná úverová banka, a. s.

IBAN: SK85 0200 0000 0000 4293 4012

BIC: SUBASKBX

(ďalej len „**Objednávateľ**“)

a

**Zhotoviteľ: .......................................**

Sídlo: .......................................

Zapísaný: .......................................

Konajúci: .......................................

# Osoba oprávnená rokovať

vo veciach technických: .......................................

IČO: .......................................

DIČ: .......................................

IČ DPH: .......................................

Bankové spojenie: .......................................

IBAN: .......................................

BIC: ...................................... .

(ďalej len „**Zhotoviteľ**“ a spolu s Objednávateľom ďalej len „**Zmluvné strany**“)

**Úvodné ustanovenia**

Objednávateľ ako verejný obstarávateľ na obstaranie predmetu Zmluvy použil postup zadávania zákazky s nízkou hodnotou v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v zmysle čl. 8 Smernice o verejnom obstarávaní v podmienkach Správy telovýchovných a rekreačných zariadení hlavného mesta Slovenskej republiky Bratislavy č. ................./2017. Na základe výsledkov verejného obstarávania sa Objednávateľ ako verejný obstarávateľ a Zhotoviteľ ako úspešný uchádzač dohodli na uzatvorení tejto Zmluvy.

**Čl. I.**

**Predmet plnenia**

Zhotoviteľ sa zaväzuje, že v rozsahu a za podmienok dohodnutých v Zmluve zabezpečí pre Objednávateľa **„Pravidelné servisné prehliadky a opravy hydraulického zdvíhadla HZ 300/2/4 na Zimnom štadióne Ondreja Nepelu** (ďalej len„**ZŠ O. Nepelu**“)**, Odbojárov 9, 831 04 Nové Mesto.**“ (ďalej len „**Dielo**“) a Objednávateľ sa zaväzuje, že Dielo prevezme a zaplatí zaň dohodnutú cenu. Podrobný opis predmetu plnenia je uvedený v prílohe č. 2 tejto Zmluvy.

**Čl. II.**

**Dodacie podmienky a čas plnenia**

1. Zhotoviteľ sa zaväzuje realizovať práce na Diele účelne a hospodárne, s najvyššou možnou odbornou starostlivosťou za účelom dosiahnutia vysokej kvality a dlhej životnosti vykonaných Diel (vysokej kvality vykonaných opráv so zachovaním dlhodobej funkcionality), s využitím všetkých zákonných prostriedkov v rámci príkazov, resp. podľa pokynov Objednávateľa, ako aj v zmysle platných právnych predpisoch a platných technických noriem, pričom Zhotoviteľ vykoná Dielo na vlastné náklady a nebezpečenstvo.
2. Zhotoviteľ je povinný po dohode s Objednávateľom zabezpečiť v mesiaci **jún** **a** **december** príslušného kalendárneho roku pravidelnú polročnú servisnú prehliadku hydraulického zdvíhadla. Zhotoviteľ je povinný po dohode s Objednávateľom najneskôr **do** **2 pracovných** **dní** od nahlásenia poruchy Objednávateľom vykonať nepravidelnú servisnú prehliadku hydraulického zdvíhadla. Rozsah povinností a činností zhotoviteľa týkajúcich sa uvedených činností je uvedený v prílohe č. 2 tejto Zmluvy.
3. Zhotoviteľ je povinný najneskôr **do 2 pracovných dní** od vykonania nepravidelnej servisnej prehliadky doručiť Objednávateľovi e-mailom cenovú ponuku na opravu. Cena za opravu bude vychádzať z potrebného počtu hodín na opravu a z hodinovej zúčtovacej sadzby za práce. V prípade, ak bude nevyhnutná výmena náhradného dielu v hodnote vyššej ako 50 EUR bez DPH, zhotoviteľ bude tento diel refakturovať objednávateľovi, po predošlom odsúhlasení ceny za príslušný náhradný diel objednávateľom, a to v pomere 1:1 (t.j. bez nároku na maržu za dodanie náhradného dielu). Náklady na montáž náhradného dielu sú premietnuté do ceny hodinovej sadzby resp. polročnej prehliadky.
4. Objednávateľ formou jednorazových objednávok na základe konkrétnej cenovej ponuky Zhotoviteľa vyzve Zhotoviteľa na vykonanie predmetnej opravy (ďalej len „**Objednávka**“), ktorá bude predstavovať čiastkové Dielo.
5. Zhotoviteľ sa zaväzuje zabezpečiť vykonanie čiastkového Diela spočívajúce z opravy systému Objednávateľa **do 3 pracovných dní** od doručenia Objednávky a v rozsahu prác požadovaných Objednávateľom v Objednávke, ak sa Zmluvné strany vzhľadom na rozsah prác nedohodnú v Objednávke na dlhšom termíne zhotovenia Diela; a zároveň Zhotoviteľ zabezpečí, aby počas opravy nebola ohrozená prevádzka. Objednávateľ je oprávnený upraviť rozsah prác a materiálov navrhnutých Zhotoviteľom v cenovej ponuke opravy, pričom Objednávateľ je oprávnený i zmeniť materiál, či zabezpečiť materiál vo vlastnej réžii.
6. Jednotlivé opravy budú vykonávané priamo na adrese uvedenej v čl. I. Zmluvy alebo u Zhotoviteľa, a to v závislosti od rozsahu poruchy.
7. Po ukončení opravy Zhotoviteľ je povinný vykonať odskúšanie ovládania systému na stredisku organizácie za prítomnosti vedúceho, prípadne iného zamestnanca povereného vedúcim strediska.
8. Ak Zhotoviteľ ukončí opravu pred dohodnutým termínom v Objednávke, zaväzuje sa Objednávateľ čiastkové Dielo prevziať aj v skoršom termíne.
9. Zmluvné strany sa dohodli, že o každej oprave alebo polročnej kontrole predstavujúcej čiastkové Dielo bude nimi spísaný písomný preberací protokol (ďalej len „**Preberací protokol**“) podpísaný za Zhotoviteľa osobou, ktorá vykonala opravu a za Objednávateľa vedúcim strediska, prípadne iným zamestnancom povereným vedúcim, ktorý bude obsahovať minimálne: opis poruchy/kontroly, začiatok opravy/kontroly, koniec opravy/kontroly, materiál použitý alebo zapracovaný pri oprave/kontrole, zistené skutočnosti pri oprave/kontrole, odporúčania Zhotoviteľa, výsledok odskúšania.
10. Zhotoviteľ si zabezpečí prepravu vecí určených na opravu z miesta prevádzky Objednávateľa do prevádzky Zhotoviteľa a späť na vlastné náklady a nebezpečenstvo. Zhotoviteľ znáša náklady a stratu času za dostavenie sa z miesta prevádzky Zhotoviteľa na prevádzku Objednávateľa a späť za účelom obhliadky poruchy alebo vykonania opravy na vlastné náklady.
11. Zhotoviteľ je povinný dodržiavať ustanovenia zákona č. 79/2015 Z. z., vyhlášky Ministerstva životného prostredia SR č. 371/2015 Z. z. o odpadoch a vyhlášky Ministerstva životného prostredia SR č. 365/2015 Z. z., ktorou sa ustanovuje „Katalóg odpadov“, pričom každý odpad vzniknutý pri realizácií Diela je majetkom Zhotoviteľa.
12. Zhotoviteľ v plnom rozsahu zodpovedá za svojich pracovníkov a ich dodržiavanie bezpečnosti a ochrany zdravia pri práci a ďalších záväzných právnych predpisov a interných prevádzkových predpisov jednotlivých prevádzok Objednávateľa, najmä za dodržiavanie povinnosti podľa zákona č. 124/2006 Z. z. o bezpečnosti a ochrany zdravia pri práci, zákona č. 125/2006 Z. z., zákona č. 314/2001 Z. z. o ochrane pred požiarmi a vyhlášky Ministerstva vnútra SR č. 121/2002 Z. z. o požiarnej prevencii.
13. Objednávateľ sa zaväzuje, že zabezpečí riadne a včasné ohlásenie poruchy a voľný prístup na Štadión i jemu náležiacich priestorov a ďalej v rozsahu nevyhnutne potrebnom poskytne Zhotoviteľovi spoluprácu na zabezpečenie riadneho vykonania Diela.
14. Zhotoviteľ je povinný dodržiavať všetky povinnosti uvedené v Zmluve, a to aj v prípade ak konkrétne Diela, resp. ich časti, realizuje prostredníctvom tretej osoby (subdodávateľ).

**Čl. III.**

**Cena a platobné podmienky**

1. Cena za Dielo podľa Čl. I. Zmluvy je dohodnutá Zmluvnými stranami v súlade so zákonom č. 18/1996 Z. z. cenách a na **základe cenovej ponuky Zhotoviteľa** zo dňa ................., pričom:
2. cena za polročnú prehliadku **hydraulického zdvíhadla HZ 300/2/4**  je dohodnutá v paušálnej výške **........,- EUR bez DPH**, t.j. vo výške ............,- EUR s DPH, ktorá je konečná a nemenná, k jej zmene môže dôjsť iba za predpokladu zmeny sadzby DPH;
3. hodinová zúčtovacia sadzba za práce na oprave **hydraulického zdvíhadla HZ 300/2/4**  je dohodnutá vo výške **...,- EUR bez DPH/hod.**, t.j. ...,- EUR s DPH/hod. (ďalej len„**Hodinová zúčtovacia sadzba**“), ktorá je konečná a nemenná, k jej zmene môže dôjsť iba za predpokladu zmeny sadzby DPH;
4. V prípade, ak bude nevyhnutná výmena náhradného dielu v hodnote vyššej ako 50 EUR bez DPH, Zhotoviteľ bude tento diel refakturovať Objednávateľovi, po predošlom odsúhlasení ceny za príslušný náhradný diel Objednávateľom, a to v pomere 1:1 (t.j. bez nároku na maržu za dodanie náhradného dielu). Náklady na montáž náhradného dielu sú v takomto prípade premietnuté do ceny hodinovej sadzby resp. polročnej prehliadky.
5. Zmluvné strany zhodne konštatujú a akceptujú skutočnosť, že v súlade s výsledkami verejného obstarávania ceny za jednotlivé poskytnuté práce tvoriace Dielo vykonané počas trvania Zmluvy nesmú presiahnuť výšku cien podľa Čl. III. bod 3.1. Zmluvy. Zmluvné strany sa dohodli, že celkový sumár cien za jednotlivé čiastkové Diela vykonané počas trvania Zmluvy, **nesmie presiahnuť 49 900,- EUR bez DPH**(ďalej len „**Maximálna cena Diela**“)*.*
6. Skutočný rozsah Diela bude závislý od potreby Objednávateľa, rozsahu prípadných opráv a bude špecifikovaný v jednotlivých Objednávkach.
7. Cena za čiastkové Dielo bude vypočítaná podľa Čl. III. bod 3.1. Zmluvy na základe rozsahu objednaných prác tvoriacich čiastkové Dielo uvedených v Objednávke a Hodinovej zúčtovacej sadzby a ceny dodaného a zabudovaného materiálu (ďalej len „**Odplata**“).
8. Odplata zahŕňa všetky práce, materiály, stroje, dopravu, cestovné a iné súvisiace náklady, vynaložené na Zhotoviteľom na Dielo podľa Objednávky, ktoré nie sú osobitne uvedené v Čl. III. bod 3.1. Zmluvy.
9. Odplatu za čiastkové Dielo vykonané podľa Objednávky zaplatí Objednávateľ podľa skutočne vykonaných prác na základe faktúry vystavenej Zhotoviteľom po odovzdaní čiastkového Diela, pričom splatnosť faktúry je do **30 dní** odo dňa doručenia faktúry Objednávateľovi, a to prevodom na bankový účet Zhotoviteľa uvedený v záhlaví Zmluvy. Zmluvné strany sa dohodli, že na prípadnú kratšiu lehotu splatnosti uvedenú na faktúre nebude Objednávateľ prihliadať. Zmluvné strany sa dohodli, že ak deň splatnosti faktúry pripadne na sobotu, nedeľu alebo sviatok, tak sa splatnosť faktúry posúva na najbližší nasledujúci pracovný deň.
10. Prílohou faktúry bude kópia **Preberacieho protokolu** ku každej Objednávke potvrdzujúca rozsah a stav skutočne poskytnutého Diela Zhotoviteľom. Faktúra vystavená Zhotoviteľom musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty. Zhotoviteľ je povinný uviesť vo faktúre jednotlivo každú vykonanú prácu a jej rozsah tvoriaci čiastkové Dielo. V prípade, že faktúra nebude obsahovať tieto náležitosti, Objednávateľ má právo vrátiť ju na doplnenie alebo prepracovanie Zhotoviteľovi. V takom prípade začne plynúť nová 30-dňová lehota splatnosti faktúry odo dňa doručenia takto doplnenej alebo prepracovanej faktúry Objednávateľovi.
11. Pre prípad omeškania Objednávateľa s úhradou faktúry, sa Zmluvné strany dohodli na **zmluvnej pokute vo výške 0,02 %** z fakturovanej ceny za každý deň omeškania.
12. V prípade omeškania Zhotoviteľa s vykonaním Diela v termíne podľa Čl. II. bod 2.6. Zmluvy, sa Zmluvné strany dohodli na **zmluvnej pokute vo výške 0,05 %** z ceny čiastkového Diela za každý deň omeškania.
13. V prípade, že dôjde k ukončeniu Zmluvy, má Zhotoviteľ nárok fakturovať Objednávateľovi riadne vykonané práce na Diele do dňa ukončenia od Zmluvy.
14. Zmluvná strana, ktorá je v omeškaní s plnením svojho finančného záväzku podľa Zmluvy, je povinná uhradiť druhej Zmluvnej strane úroky z omeškania a paušálnu náhradu nákladov spojených s uplatnením pohľadávky vo výške stanovenej príslušnými právnymi predpismi.
15. Zmluvné strany sa dohodli, že Objednávateľ je oprávnený si jednostranne započítať akúkoľvek svoju splatnú, ako aj nesplatnú, pohľadávku voči Zhotoviteľovi vyplývajúcu z tejto Zmluvy z titulu zmluvnej pokuty, náhrady škody, či iného titulu proti akejkoľvek pohľadávke Zhotoviteľa voči Objednávateľovi - najmä voči pohľadávke Zhotoviteľa na zaplatenie ceny Diela.

**Čl. IV.**

**Zodpovednosť za vady**

1. Zhotoviteľ zodpovedá Objednávateľovi za to, že všetky podľa tejto Zmluvy vykonané Diela, budú zrealizované v rozsahu a spôsobom uvedeným v Objednávke, podľa Zmluvy, v súlade s príslušnými technickými normami STN a EN, v súlade s príslušnými platnými a účinným právnymi predpismi, s najvyššou možnou odbornou starostlivosťou za účelom dosiahnutia vysokej kvality a dlhej životnosti vykonaných Diel (vysokej kvality vykonaných opráv so zachovaním dlhodobej funkcionality) a že počas záručnej doby bude mať dohodnuté vlastnosti, ako aj vlastnosti deklarované Zhotoviteľom.
2. Záručná doba na vykonané opravy bola dohodnutá v dĺžke **6 mesiacov** a začína plynúť od dňa prevzatia čiastkového Diela Objednávateľom podľa Preberacieho protokolu.
3. Vadou sa na účely Zmluvy rozumie odchýlka v kvalite, rozsahu a parametroch Diela stanovených Zmluvou a všeobecne záväznými právnymi predpismi.
4. Zhotoviteľ zodpovedá Objednávateľovi za škody, ktoré spôsobí v čase výkonu prác na Diele alebo na Štadióne, v dôsledku činnosti/nečinnosti/oneskorenia Zhotoviteľa a zaväzuje sa ich buď úplne odstrániť na vlastné náklady alebo v celosti nahradiť Objednávateľovi.
5. Zhotoviteľ vyhlasuje a potvrdzuje svojím podpisom, že má uzatvorené poistenie zodpovednosti za škodu minimálne vo výške 100.000,- EUR a bude minimálne v rovnakom rozsahu poistený počas celej doby platnosti Zmluvy.
6. Zhotoviteľ nezodpovedá za škody, ktoré boli spôsobené mimo výkonu prác na Diele.
7. Objednávateľ je povinný bezodkladne, najneskôr do **3 pracovných dní** odo dňa zistenia škody upozorniť Zhotoviteľa na vzniknutú škodu zavinenú Zhotoviteľom a v súčinnosti so Zhotoviteľom škodu protokolárne prešetriť.
8. Reklamáciu Diela oznámi Objednávateľ bezodkladne Zhotoviteľovi, pričom v prípade odôvodnenej reklamácie má Objednávateľ právo na jej vybavenie a odstránenie vady Diela najneskôr do **3 pracovných dní**, ak sa Zmluvné strany nedohodnú inak. V prípade, ak Zhotoviteľ poruší túto povinnosť, má Objednávateľ nárok na **zmluvnú pokutu vo výške 100,- EUR za každý deň** omeškania Zhotoviteľa s odstránením vady Diela.
9. V prípade, ak Zhotoviteľ neodstráni reklamované vady alebo vzniknutú škodu v lehote podľa Čl. IV. bod 4.7. a 4.8 Zmluvy, je Objednávateľ oprávnený dať tieto vady alebo škodu odstrániť treťou osobou na účet Zhotoviteľa. Výška ceny za odstránenie takýchto závad alebo škody, pokiaľ nebolo odsúhlasená Zhotoviteľom, je Zmluvnými stranami dohodnutá ako cena, ktorú bude Objednávateľ povinný zaplatiť úspešnému uchádzačovi vybranému postupom verejného obstarávania na odstránenie takýchto vád alebo škody.

**Čl. V.**

**Doba trvania Zmluvy a jej zánik**

1. Zmluva sa uzatvára na **dobu určitú**, a to do vyčerpania Maximálnej ceny Diela, avšak najviac **na 4 roky odo dňa nadobudnutia účinnosti Zmluvy podľa skutočnosti, ktorá nastane skôr.**
2. Zmluvu je možné kedykoľvek ukončiť písomnou dohodou Zmluvných strán.
3. Zmluvné strany sa dohodli, že Zmluvu môže ktorákoľvek zo Zmluvných strán vypovedať s **3-mesačnou výpovednou dobou**, ktorá začína plynúť od prvého dňa nasledujúceho mesiaca po doručení výpovede druhej Zmluvnej strane.
4. **Objednávateľ** môže od Zmluvy **odstúpiť** za podmienok uvedených v Zmluve, ako aj v prípade, že Zhotoviteľ porušil niektoré ustanovenia Zmluvy a ani po písomnom upozornení zo strany Objednávateľa nedošlo k náprave alebo Zhotoviteľ porušil Zmluvu minimálne 2-krát v priebehu 3 mesiacov.
5. **Zhotoviteľ** môže od Zmluvy **odstúpiť** pokiaľ je Objednávateľ v meškaní s úhradou faktúry v dĺžke 60 dní alebo hrubým spôsobom porušil ustanovenia Zmluvy a ani po písomnom upozornení zo strany Objednávateľa nedošlo k náprave.
6. V prípade odstúpenia zaniká Zmluva dňom doručenia odstúpenia druhej Zmluvnej strane. V prípade pochybností sa má piaty deň uloženia zásielky na pošte zaslanej druhej Zmluvnej strane na adresu uvedenú v záhlaví Zmluvy za deň doručenia.
7. Za vyššiu moc brániacu vykonávaniu Zmluvy sa považujú prípady, ktoré nie sú závislé, ani ich nemôžu ovplyvniť Zmluvné strany, napr. vojna, mobilizácia, povstanie, živelné pohromy. Ak splnenie Zmluvy sa stane nemožným pre vyskytnutie sa vyššej moci, Zmluvná strana, ktorá sa bude chcieť odvolať na vyššiu moc, je povinná bez zbytočného odkladu požiadať druhú Zmluvnú stranu o úpravu Zmluvy vo vzťahu k predmetu, cene a času plnenia. Ak nedôjde k dohode, má Zmluvná strana, ktorá sa odvolala na vyššiu moc, právo **odpustiť** od Zmluvy. Účinky odstúpenia nastanú dňom doručenia oznámenia o odstúpení od Zmluvy.

**Čl. VI.**

**Záverečné ustanovenia**

1. Objednávateľ a Zhotoviteľ sa zaväzujú, že obchodné a technické informácie, ktoré im boli zverené druhou Zmluvnou stranou, nepoužijú pre iné účely, ako pre plnenie podmienok Zmluvy. Zhotoviteľ je povinný zachovať mlčanlivosť o všetkých skutočnostiach, o ktorých sa dozvie v súvislosti s vykonaním Diela, najmä nevyužiť ani nesprístupniť tretím osobám žiadne skutočnosti, informácie, poznatky, podklady alebo iné záležitosti, o ktorých bol počas platnosti Zmluvy informovaný alebo o ktorých sa dozvedel počas plnenia Zmluvy. Tieto informácie je Zhotoviteľ oprávnený poskytovať iba svojim zamestnancom a zmluvným partnerom a subdodávateľom v rozsahu potrebnom na vykonanie Diela podľa Zmluvy, pričom v plnej miere zodpovedá za dodržiavanie záväzku mlčanlivosti týmito osobami. Týmto ustanovením bude Zhotoviteľ viazaný aj po skončení platnosti Zmluvy.
2. Zmluvu je možné meniť alebo dopĺňať text len formou písomných dodatkov dohodnutých v celom rozsahu a podpísaných oprávnenými zástupcami oboch Zmluvných strán.
3. V ostatných otázkach neupravených Zmluvou platia predovšetkým ustanovenia Obchodného zákonníka, najmä o zmluve o dielo a ostatné všeobecne záväzné predpisy platné v Slovenskej republike.
4. Ak niektoré ustanovenia Zmluvy nie sú celkom alebo sčasti účinné alebo neskôr stratia účinnosť, nie je tým dotknutá platnosť ostatných ustanove­ní. Namiesto neúčinných ustanovení a na vyplnenie medzier sa použije úprava, ktorá pokiaľ je to právne možné, sa najviac približuje zmys­lu a účelu Zmluvy, pokiaľ pri uzatváraní Zmluvy túto otázku Zmluvné strany brali do úvahy.
5. Zmluva sa vyhotovuje v **štyroch rovnopisoch** s platnosťou originálu, z ktorých Objednávateľ obdrží dve vyhotovenia a Zhotoviteľ dve vyhotovenia.
6. Zmluva nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa.
7. Zmluvné strany vyhlasujú, že túto Zmluvu uzavierajú vážne a slobodne, že ich zmluvná voľnosť nie je obmedzená, že ustanovenia Zmluvy sú pre nich zrozumiteľné a určité, že Zmluvu neuzavreli v tiesni ani za nápadne nevýhodných podmienok alebo v omyle, že si Zmluvu u prečítali, a porozumeli jej obsahu.
8. Neoddeliteľnou súčasťou Zmluvy sú prílohy:
   * 1. **Cenová ponuka Zhotoviteľa zo dňa ..................**

Príloha č.2 Opis predmetu zmluvy

V ............................, dňa .......................... V ............................, dňa ..........................

**Zhotoviteľ: Objednávateľ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Správa telovýchovných a rekreačných zariadení**

**hlavného mesta Slovenskej republiky Bratislavy**

**Ing. Peter Vojtko**

riaditeľ